CELEX: 62021CN0310
Language: el
Date: 2021-05-17 00:00:00
Title: Υπόθεση C-310/21 P: Αναίρεση που άσκησαν στις 17 Μαΐου 2021 οι Aquind Ltd, Aquind Energy Sàrl, Aquind SAS κατά της διατάξεως που εξέδωσε το Γενικό Δικαστήριο (δεύτερο τμήμα) στις 5 Μαρτίου 2021 στην υπόθεση T-885/19, Aquind Ltd κ.λπ. κατά Επιτροπής

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/26
            
         
      Αναίρεση που άσκησαν στις 17 Μαΐου 2021 οι Aquind Ltd, Aquind Energy Sàrl, Aquind SAS κατά της διατάξεως που εξέδωσε το Γενικό Δικαστήριο (δεύτερο τμήμα) στις 5 Μαρτίου 2021 στην υπόθεση T-885/19, Aquind Ltd κ.λπ. κατά Επιτροπής
      (Υπόθεση C-310/21 P)
      (2021/C 320/25)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: Aquind Ltd, Aquind Energy Sàrl, Aquind SAS (εκπρόσωποι: S. Goldberg, E. White, C. Davis, Solicitors)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Ομοσπονδιακή Δημοκρατία της Γερμανίας, Βασίλειο της Ισπανίας, Γαλλική Δημοκρατία
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη διάταξη·
               
            
                  —
               
               
                  να κρίνει βάσιμη την πρωτοδίκως ασκηθείσα προσφυγή και να ακυρώσει τον κατ’ εξουσιοδότηση κανονισμό της Επιτροπής (ΕΕ) 2020/389 (1) καθόσον αφορά τις αναιρεσείουσες· και
               
            
                  —
               
               
                  να καταδικάσει την Επιτροπή στα δικαστικά έξοδα τόσο της αναιρετικής όσο και της ενώπιον του Γενικού Δικαστηρίου διαδικασίας.
               
            
         Λόγοι αναιρέσεως και κύρια επιχειρήματα
      
      Οι αναιρεσείουσες υποστηρίζουν ότι ο κατ’ εξουσιοδότηση κανονισμός της Επιτροπής (ΕΕ) 2020/389 θα έπρεπε να έχει θεωρηθεί ως οριστική πράξη κατά την ημερομηνία εκδόσεώς του και όχι κατά την ημερομηνία έναρξης της ισχύος του, η οποία εξαρτιόταν από τη μη υποβολή αντιρρήσεων εκ μέρους του Κοινοβουλίου ή του Συμβουλίου. Επομένως, η άσκηση προσφυγής κατά του κανονισμού αυτού ήταν δυνατή ακόμη και πριν από την ημερομηνία δημοσίευσής του. Ως εκ τούτου, οι αναιρεσείουσες φρονούν ότι το Γενικό Δικαστήριο εφάρμοσε εσφαλμένα τη νομολογία του Δικαστηρίου σχετικά με τις πράξεις που δεν είναι δεκτικές προσφυγής.
      
         (1)  Κατ’ εξουσιοδότηση κανονισμός (ΕΕ) 2020/389 της Επιτροπής, της 31ης Οκτωβρίου 2019, για την τροποποίηση του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου όσον αφορά τον ενωσιακό κατάλογο έργων κοινού ενδιαφέροντος (ΕΕ 2020, L 74, σ. 1).